CELEX: 32016D1452
Language: mt
Date: 2016-09-02 00:00:00
Title: Deċiżjoni ta' Implimentazzjoni tal-Kummissjoni (UE) 2016/1452 tat-2 ta' Settembru 2016 li tikkonċerna ċerti miżuri interim ta' protezzjoni marbuta mad-deni Afrikan tal-ħnieżer fil-Polonja (notifikata bid-dokument C(2016) 5708) (Test b'rilevanza għaż-ŻEE)

3.9.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 237/12
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/1452
   tat-2 ta' Settembru 2016
   li tikkonċerna ċerti miżuri interim ta' protezzjoni marbuta mad-deni Afrikan tal-ħnieżer fil-Polonja
   
      
         (notifikata bid-dokument C(2016) 5708)
      
   
   (It-test bil-Pollakk biss huwa awtentiku)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b'mod partikulari l-Artikolu 9(3) tagħha,
   Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar veterinarju u żootekniku applikabbli għall-kummerċ intra-Komunitarju ta' ċertu annimali ħajjin u prodotti bil-ħsieb tat-tlestija tas-suq intern (2), u b'mod partikulari l-Artikolu 10(3) tagħha,
   Billi:
   
               (1)
            
            
               Id-deni Afrikan tal-ħnieżer huwa marda virali infettiva li taffettwa l-popolazzjonijiet tal-ħnieżer domestiċi u salvaġġi u jista' jkollha impatt serju fuq il-profitti tan-negozji tat-trobbija tal-ħnieżer li jisfratta l-kummerċ fi ħdan l-Unjoni u l-esportazzjoni lejn pajjiżi terzi.
            
         
               (2)
            
            
               F'każ ta' tifqigħa tad-deni Afrikan tal-ħnieżer, hemm ir-riskju li l-aġent patoġeniku jista' jinxtered ma' rziezet oħra tal-ħnieżer u mal-ħnieżer selvaġġi. B'hekk, jista' jinxtered minn Stat Membru għall-ieħor u għall-pajjiżi terzi permezz tal-kummerċ tal-ħnieżer ħajjin jew tal-prodotti tagħhom.
            
         
               (3)
            
            
               Id-Direttiva tal-Kunsill 2002/60/KE (3) tistabbilixxi l-miżuri minimi li għandhom jiġu applikati fl-Unjoni għall-kontroll tad-deni Afrikan tal-ħnieżer. L-Artikolu 9 tad-Direttiva 2002/60/KE jipprevedi t-twaqqif ta' żoni ta' protezzjoni u sorveljanza fil-każ ta' tifqigħat ta' dik il-marda, fejn għandhom japplikaw il-miżuri stabbiliti fl-Artikoli 10 u 11 ta' dik id-Direttiva.
            
         
               (4)
            
            
               Il-Polonja għarrfet lill-Kummissjoni bis-sitwazzjoni preżenti fit-territorju tagħha fir-rigward tad-deni Afrikan tal-ħnieżer u, b'konformità mal-Artikolu 9 tad-Direttiva 2002/60/KE, stabbiliet żoni ta' protezzjoni u sorveljanza fejn japplikaw il-miżuri msemmija fl-Artikoli 10 u 11 ta' dik id-Direttiva.
            
         
               (5)
            
            
               Sabiex jiġi evitat kull xkiel bla bżonn għall-kummerċ fi ħdan l-Unjoni u biex jiġu evitati ostakoli mhux ġustifikati għall-kummerċ imposti minn pajjiżi terzi, jinħtieġ li jiġu deskritti fuq il-livell tal-Unjoni ż-żoni stabbiliti bħala żoni ta' protezzjoni u sorveljanza għad-deni Afrikan tal-ħnieżer fil-Polonja, f'kollaborazzjoni ma' dak l-Istat Membru.
            
         
               (6)
            
            
               F'Awwissu 2016, seħħet tifqigħa waħda fil-ħnieżer domestiċi fil-powiat moniecki fil-Polonja. Peress li l-Polonja tipprovdi evidenza preliminari li din it-tifqigħa hija marbuta ma' attività umana u li hemm indikazzjonijiet li d-deni Afrikan tal-ħnieżer mhux qed jiċċirkola fil-popolazzjoni tal-ħnieżer selvaġġi fiż-żoni kkonċernati, huma meħtieġa miżuri speċifiċi minbarra dawk stabbiliti mid-Deċiżjoni ta' Implimentazzjoni tal-Kummissjoni 2014/709/UE (4) filwaqt li jitqies li din hija l-ħmistax-il tifqigħa ta' din il-marda fil-ħnieżer tul din is-sena u li dawn it-tifqigħat seħħew f'żoni differenti tal-Polonja li diġà kienu taħt restrizzjoni.
            
         
               (7)
            
            
               Sabiex ir-rispons xieraq għal din is-sitwazzjoni isir b'mod effiċjenti u prekawzjonarju, huwa importanti li jiġu stabbiliti miżuri konkreti li jrażżnu l-moviment tal-annimali u l-prodotti tagħhom fiż-żona deskritta fl-Anness ta' din id-Deċiżjoni. Dawn il-miżuri huma ġġustifikati minħabba t-tipoloġija tat-tifqigħat irrappurtati fil-ħnieżer domestiċi u l-kawżi tagħhom.
            
         
               (8)
            
            
               Minħabba d-distanzi relattivament kbar bejn it-tifqigħat l-aktar reċenti li l-Polonja provviżorjament qed tattribwixxi għall-fattur uman, flimkien mad-data epidemoloġika u sabiex jiġi evitat li jkun hemm tifqigħat oħrajn, issa huwa meħtieġ u proporzjonat li jiġu koperti reġjuni ferm akbar.
            
         
               (9)
            
            
               Il-miżuri stabbiliti f'din id-Deċiżjoni għandhom jikkonsistu fl-applikazzjoni tal-miżuri previsti mid-Direttiva 2002/60/KE, b'mod partikolari fir-rigward tal-limitazzjonijiet stretti dwar il-moviment u t-trasport tal-ħnieżer kif stipulat fl-Artikoli 10 u 11 ta' dik id-Direttiva fiż-żoni deskritti fl-Anness ta' din id-Deċiżjoni.
            
         
               (10)
            
            
               Sabiex iwieġbu b'mod koerenti u b'mod proporzjonat għal dan ix-xenarju epidemjoloġika, il-miżuri stipulati f'din id-Deċiżjoni għandhom jiġu riveduti flimkien mad-Deċiżjoni ta' Implimentazzjoni 2014/709/UE fil-laqgħa li jmiss tal-Kumitat Permanenti dwar il-Pjanti, l-Annimali, l-Ikel u l-Għalf. L-analiżi jeħtieġ li tqis, b'mod partikolari, ir-riżultat tal-investigazzjonijiet dwar informazzjoni preliminari dwar diversi tifqigħat fil-ħnieżer domestiċi notifikati mill-Polonja fl-2016, li tindika li dawn ma kienux marbuta mal-ħnieżer selvaġġi iżda pjuttost mal-attività tal-bniedem, kif ukoll ir-riżultat ta' aktar sorveljanza u informazzjoni epidemjoloġika rilevanti oħra.
            
         
               (11)
            
            
               Skont dan, sakemm issir il-laqgħa li jmiss tal-Kumitat Permanenti dwar il-Pjanti, l-Annimali, l-Ikel u l-Għalf, iż-żoni identifikata bħala żoni ta' protezzjoni u sorveljanza fil-Polonja għandhom jiġu stipulati fl-Anness ta' din id-Deċiżjoni u għandu jiġi stabbilit it-tul ta' żmien ta' din ir-regjonalizzazzjoni.
            
         
               (12)
            
            
               Din id-Deċiżjoni għandha tiġi riveduta fil-laqgħa li jmiss tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Il-Polonja għandha tiżgura li ż-żoni ta' protezzjoni u ta' sorveljanza stabbiliti f'konformità mal-Artikolu 9 tad-Direttiva 2002/60/KE jinkludu mill-inqas iż-żoni elenkati bħala żoni ta' protezzjoni u ta' sorveljanza fl-Anness ta' din id-Deċiżjoni.
   Artikolu 2
   Din id-Deċiżjoni għandha tapplika sal-15 ta' Ottubru 2016.
   Artikolu 3
   Din id-Deċiżjoni hija indirizzata lir-Repubblika tal-Polonja.
   
      Magħmul fi Brussell, it-2 ta' Settembru 2016.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 395, 30.12.1989, p. 13.
   
      (2)  ĠU L 224, 18.8.1990, p. 29.
   
      (3)  Id-Direttiva tal-Kunsill 2002/60/KE tas-27 ta' Ġunju 2002 li tistabbilixxi miżuri għall-kontroll tad-deni Afrikan tal-qżieqeż u temenda d-Direttiva 92/119/KEE għar-rigward tal-marda Teschen u d-deni Afrikan tal-qżieqeż (ĠU L 192, 20.7.2002, p. 27).
   
      (4)  Id-Deċiżjoni ta' Implimentazzjoni tal-Kummissjoni 2014/709/UE tad-9 ta' Ottubru 2014 dwar miżuri ta' kontroll tas-saħħa tal-annimali marbutin mad-deni Afrikan tal-ħnieżer f'ċertu Stati Membri u li tħassar id-Deċiżjoni ta' Implimentazzjoni 2014/178/UE (ĠU L 295, 11.10.2014, p. 63).
   
      ANNESS
      
                  Il-Polonja
               
               
                  Żoni kif imsemmija fl-Artikolu 1
               
               
                  Data sa meta japplikaw
               
            
                  Żona ta' protezzjoni
               
               
                  Il-konfini ta' din iż-żona ta' protezzjoni huma kif ġej:
                  
                              (a)
                           
                           
                              mil-Lvant — mill-fruntiera tat-Tramuntana tal-villaġġ Sanie Dąb lejn in-Nofsinhar fit-triq li tgħaqqad il-villaġġ Sanie Dąb mal-villaġġ Kołaki Kościelne sa fejn taqsam ix-Xmara Dąb, u jkomplu tul ix-Xmara Dąb lejn ix-Xlokk, imbagħad tul ix-xifer tal-foresta fuq il-fruntiera tal-Punent tal-villaġġ Tybory-Olszewo, imbagħad tul it-triq li tgħaqqad il-villaġġ Tybory-Olszewo mal-villaġġ Tybory-Kamianka, imbagħad tul in-naħa tal-Punent tal-villaġġ Tybory-Kamianka sat-triq li tgħaqqad il-villaġġ Tybory-Kamianka mal-villaġġ Jabłonka Kościelna, imbagħad lejn in-Nofsinhar sal-kanal tal-ilma li jgħaqqad l-Għadira Kamianka max-Xmara Jabłonka, imbagħad tul il-kanal tal-ilma sal-estwarju tiegħu għax-Xmara Jabłonka, imbagħad f'linja dritta lejn in-Nofsinhar sal-konnessjoni tat-triq nru 66 mat-triq li tgħaqqad il-villaġġ Jabłonka Kościelna mal-villaġġ Miodusy-Litwa;
                           
                        
                              (b)
                           
                           
                              min-Nofsinhar — tul it-triq nru 66 fid-direzzjoni lejn il-Punent sa fejn ix-Xmara Jabłonka taqsam it-triq Nru. 66, imbagħad tul il-fruntiera tan-Nofsinhar tal-villaġġ Faszcze sax-Xmara Jabłonka, aktar lejn il-Punent tul ix-Xmara Jabłonka sal-fruntiera bejn il-villaġġ Wdziękoń Pierwszy u l-villaġġ Wdziękoń Drugi, u mbagħad f'linja dritta lejn it-Tramuntana sat-triq nru 66, imbagħad tul it-triq nru 66 fil-Punent ta' fejn il-kanal tal-ilma jaqsam it-triq nru 66 fil-linja tal-villaġġ Wdziękoń Pierwszy;
                           
                        
                              (c)
                           
                           
                              mill-Punent — lejn it-Tramuntana tul il-kanal tal-ilma sa tarf il-foresta, ikomplu tul il-fruntiera tal-Lvant tar-riżerva “Grabówka” u mbagħad tul il-fruntiera tal-Lvant tal-foresta sat-triq li tgħaqqad il-villaġġ Grabówka mal-villaġġ Wróble-Arciszewo;
                           
                        
                              (d)
                           
                           
                              mit-Tramuntana — f'linja dritta lejn il-Lvant sax-Xmara Dąb 'l isfel mill-villaġġ Czarnowo Dąb, imbagħad tul linja dritta lejn il-Lvant tul il-konfini tat-Tramuntana tal-villaġġ Sanie Dąb, sat-triq li tgħaqqad il-villaġġ Sanie Dąb mal-villaġġ Kołaki Kościelne.
                           
                        Il-konfini ta' din iż-żona ta' protezzjoni huma kif ġej:
                  
                              (a)
                           
                           
                              mit-Tramuntana — mill-villaġġ Konowały tul it-triq muniċipali sa fejn din taqsam it-triq Szosa Kruszewska, imbagħad mat-triq Szosa Kruszewska tul il-fruntiera tan-Nofsinhar tal-foresta sal-ħruġ lejn il-villaġġ Kruszewo;
                           
                        
                              (b)
                           
                           
                              mill-Punent — madwar il-villaġġ Kruszewo tul il-fruntiera tal-Lvant tal-wied tax-Xmara Narew f'linja mill-villaġġ Waniewo sal-fruntiera mal-powiat wysokomazowiecki;
                           
                        
                              (c)
                           
                           
                              min-Nofsinhar — mill-fruntiera tal-powiat wysokomazowiecki tul ix-xatt tal-Punent tal-wied tax-Xmara Narew;
                           
                        
                              (d)
                           
                           
                              mil-Lvant — mix-xatt tal-Punent tal-wied tax-Xmara Narew f'linja dritta sa Topilec-Kolonia, u mbagħad f'linja dritta sal-villaġġ Konowały.
                           
                        Il-konfini ta' din iż-żona ta' protezzjoni huma kif ġej:
                  
                              (a)
                           
                           
                              mit-Tramuntana — minn fejn taqsam it-triq nru 63 mat-triq li twassal sal-ħabs f'Czerwony Bór, f'liwja fid-direzzjoni tal-villaġġ Polki Teklin u mbagħad 'il fuq minn dan il-villaġġ sa fejn taqsam ix-Xmara Gać lejn il-fruntiera tal-Lvant tal-għadajjar bil-ħut madwar il-villaġġ Poryte Jabłoń;
                           
                        
                              (b)
                           
                           
                              mil-Lvant — tul il-fruntiera tal-Lvant tal-għadajjar bil-ħut madwar il-villaġġ Poryte Jabłoń fid-direzzjoni tat-triq li tgħaqqad il-villaġġ Poryte Jabłoń mat-triq nru 66, tul il-fruntiera tal-Punent ta' dan il-villaġġ fid-direzzjoni tat-triq nru 63;
                           
                        
                              (c)
                           
                           
                              min-Nofsinhar — fuq it-triq nru 63 'il fuq mill-villaġġ ta' Stare Zakrzewo tul it-triq li tgħaqqad dan il-villaġġ mal-villaġġ Tabędz, imbagħad matul il-fruntieri tal-Punent u tat-Tramuntana ta' dan il-villaġġ;
                           
                        
                              (d)
                           
                           
                              mill-Punent — f'linja dritta lejn it-Tramuntana sal-fruntiera tal-Punent tal-villaġġ Bacze Mokre, imbagħad mill-fruntiera tal-Punent tal-villaġġ Bacze Mokre f'linja dritta lejn il-Grigal sa fejn tintlaħaq it-triq li twassal sal-ħabs f'Czerwony Bór, imbagħad tul din it-triq sat-triq nru. 63.
                           
                        Il-konfini ta' din iż-żona ta' protezzjoni huma kif ġej:
                  
                              (a)
                           
                           
                              mit-Tramuntana — sal-fruntiera tal-powiat wysokomazowiecki, tul il-kanal tal-ilma Brok Mały sal-villaġġ Miodusy Litwa, tul in-naħa tal-Lbiċ tiegħu; imbagħad mill-fruntiera tal-powiat zambrowski fid-direzzjoni tal-villaġġ Krajewo Białe, tul il-fruntiera tan-Nofsinhar ta' dan il-villaġġ, imbagħad tul it-triq fid-direzzjoni tal-villaġġ Stary Skarżyn;
                           
                        
                              (b)
                           
                           
                              mill-Punent — tul il-fruntiera tal-Punent tal-villaġġ Stary Skarżyn sa fejn din taqsam il-kanal tal-ilma Brok Mały, fid-direzzjoni tax-xlokk 'l isfel mill-villaġġ Zaręby-Krztęki sal-fruntieri tal-powiat zambrowski;
                           
                        
                              (c)
                           
                           
                              min-Nofsinhar — mill-fruntieri tal-powiat zambrowski tul il-kanal tal-ilma li jagħti lejn il-villaġġ Kaczyn-Herbasy;
                           
                        
                              (d)
                           
                           
                              mil-Lvant — tul it-triq li mill-villaġġ Miodusy-Litwa tgħaddi mill-villaġġ Święck-Nowiny.
                           
                        Il-konfini ta' din iż-żona ta' protezzjoni huma kif ġej:
                  
                              (a)
                           
                           
                              mit-Tramuntana — min-naħa tan-Nofsinhar tal-villaġġ Kierzki fid-direzzjoni tal-Lvant sat-triq nru 671 'il fuq mill-fruntiera tat-Tramuntana tal-villaġġ Czajki;
                           
                        
                              (b)
                           
                           
                              mil-Lvant — mit-triq nru 671 sal-villaġġ Jabłonowo-Kąty, imbagħad fid-direzzjoni tan-Nofsinhar tul ix-xatt tal-Punent tax-Xmara Awissa; imbagħad lejn it-triq Idźki Średnie — Kruszewo-Brodowo minn naħa tal-Punent tal-villaġġ Kruszewo-Brodowo;
                           
                        
                              (c)
                           
                           
                              min-Nofsinhar — mit-triq nru 671 fil-linja tal-villaġġ Idźki-Wykno tul it-triq li tgħaqqad il-villaġġ Sokoły mal-villaġġ Jamiołki-Godzieby;
                           
                        
                              (d)
                           
                           
                              mill-Punent — mill-villaġġ Jamiołki-Godzieby tul ix-xatt tal-Lvant tax-Xmara Ślina sal-villaġġ Jamiołki-Kowale, imbagħad lejn it-tramuntana mill-villaġġ Stypułki-Borki sat-triq Kierzki — Czajki fin-naħa tal-Lvant tal-villaġġ Kierzki.
                           
                        Il-konfini ta' din iż-żona ta' protezzjoni huma kif ġej:
                  
                              (a)
                           
                           
                              Mil-Lvant — mill-fruntiera tal-belt ta' Bielsk Podlaski, Triq Adam Mickiewicz, tul il-periferija tal-Lvant tal-belt Bielsk Podlaski;
                           
                        
                              (b)
                           
                           
                              min-Nofsinhar — tul il-periferija tan-Nofsinhar tal-belt Bielsk Podlaski sal-villaġġ Piliki, inkluż il-villaġġ Piliki, u jkomplu f'linja dritta sat-triq nru 66;
                           
                        
                              (c)
                           
                           
                              mill-Punent — mit-triq nru 66 fid-direzzjoni tal-periferija tal-Punent tal-villaġġ Augustowo, inkluż il-villaġġ Augustowo, mill-villaġġ Augustowo f'linja dritta mill-intersezzjoni ferrovjarja mat-triq lokali nru. 1575B;
                           
                        
                              (d)
                           
                           
                              mit-Tramuntana — mill-intersezzjoni tal-linja ferrovjarja mat-triq lokali nru 1575B tul il-periferija tat-Tramuntana tal-belt Bielsk Podlaski sal-fruntiera tal-belt Bielsk Podlaski, Triq Adam Mickiewicz.
                           
                        Il-konfini ta' din iż-żona ta' protezzjoni huma kif ġej:
                  
                              (a)
                           
                           
                              mil-Lvant — mix-xmara Bug tul il-fruntiera ma' województwo lubelskie sat-triq distrettwali nru 2007 W;
                           
                        
                              (b)
                           
                           
                              min-Nofsinhar — tul it-triq distrettwali nru 2007 W flimkien mal-villaġġ kollu ta' Borsuki u ż-żona forestali fil-liwja tax-xmara Bug;
                           
                        
                              (c)
                           
                           
                              mit-Tramuntana u l-Punent — ix-xmara Bug.
                           
                        Il-konfini ta' din iż-żona ta' protezzjoni huma kif ġej:
                  
                              (a)
                           
                           
                              mil-Lvant — tul il-fruntiera statali mal-Belarussja mix-xmara Bug sal-linja taż-żona forestali;
                           
                        
                              (b)
                           
                           
                              mit-Tramuntana — tul il-linja taż-żona forestali mill-fruntiera statali sat-triq li tgħaqqad l-irħula Sutno u Niemirów, imbagħad matul din it-triq sal-intersezzjoni mat-triq lokali fid-direzzjoni tan-Nofsinhar;
                           
                        
                              (c)
                           
                           
                              mill-Punent — tul it-triq lokali fid-direzzjoni tan-Nofsinhar mill-intersezzjoni mat-triq li tgħaqqad l-irħula Sutno u Niemirów sal-linja tax-xmara Bug;
                           
                        
                              (d)
                           
                           
                              min-Nofsinhar — tul il-linja tax-xmara Bug minn tmiem it-triq lokali li tibda fl-intersezzjoni mat-triq Sutno — Niemirów sal-fruntieri statali.
                           
                        Il-konfini ta' din iż-żona ta' protezzjoni huma kif ġej:
                  
                              (a)
                           
                           
                              mil-Lvant — mill-estwarju tax-xmara Czyżówka f'linja dritta sax-xmara Bug fid-direzzjoni tat-Tramuntana;
                           
                        
                              (b)
                           
                           
                              mit-Tramuntana — tul ix-xmara Bug sal-fruntiera ma' województwo mazowieckie;
                           
                        
                              (c)
                           
                           
                              mill-Punent — mix-xmara Bug fid-direzzjoni tan-Nofsinhar matul it-triq mhix iċċangata sat-tarf tat-Tramuntana tal-foresta Las Konstantynowski, imbagħad sat-triq Gnojno — Konstantynów u tul din it-triq fid-direzzjoni tan-Nofsinhar sat-tarf tan-Nofsinhar tal-foresta, imbagħad tul it-triq mhix iċċangata fid-direzzjoni tal-Lvant lejn il-villaġġ Witoldów u mbagħad sat-triq Konstantynów — Janów Podlaski;
                           
                        
                              (d)
                           
                           
                              min-Nofsinhar — tul it-triq Konstantynów — Janów Podlaski fid-direzzjoni tal-lvant tax-xmara Czyżówka.
                           
                        Il-konfini ta' din iż-żona ta' protezzjoni huma kif ġej:
                  
                              (a)
                           
                           
                              mil-Lvant — mir-raħal ta' Stara Bordziłówka tul it-triq lokali fid-direzzjoni tat-Tramuntana, sal-intersezzjoni tat-toroq distrettwali nru 1022 u 1025, imbagħad matul it-triq nru 1025 sar-raħal ta' Nosów;
                           
                        
                              (b)
                           
                           
                              mit-Tramuntana — mir-raħal ta' Nosów tul it-triq distrettwali nru 1024 fid-direzzjoni tal-Punent sal-fruntiera ma' województwo mazowieckie;
                           
                        
                              (c)
                           
                           
                              mill-Punent — tul il-fruntiera mal-województwo mazowieckie sat-triq lokali f'linja tar-raħal Wygnanki;
                           
                        
                              (d)
                           
                           
                              min-Nofsinhar — mill-fruntiera mal-województwo mazowieckie f'linja tar-raħal Wygnanki sat-triq lokali fid-direzzjoni tat-tarf tal-Punent tal-foresta, imbagħad tul it-triq lokali fuq il-fruntiera tat-Tramuntana tal-foresta sat-triq lokali fid-direzzjoni tar-raħal ta' Stara Bordziłówka.
                           
                        Il-konfini ta' din iż-żona ta' protezzjoni huma kif ġej:
                  
                              (a)
                           
                           
                              mil-Lvant u n-Nofsinhar — mill-fruntiera mal-województwo lubelskie mit-triq lokali li tgħaqqad l-irħula ta' Makarówka u Cełujki, tul il-fruntiera mal-województwo lubelskie sat-triq distrettwali nru 2020 W, u imbagħad tul din it-triq nru 2020 W sal-intersezzjoni mat-triq reġjonali nru 698 fir-raħal ta' Wólka Nosowska, inkluż ir-raħal kollu ta' Wólka Nosowska;
                           
                        
                              (b)
                           
                           
                              mill-Punent — mill-fruntiera mal-województwo lubelskie tul it-triq lokali li tgħaqqad l-irħula ta' Cełujki u Makarówka mar-raħal ta' Makarówka, inkluż ir-raħal kollu ta' Makarówka, imbagħad aktar 'il quddiem fid-direzzjoni tal-Majjistral tul it-triq distrettwali nru 2037 W sar-raħal ta' Huszlew, inkluż ir-raħal kollu ta' Huszlew, imbagħad mir-raħal ta' Huszlew tul it-triq distrettwali nru 2034 W sa tmiem il-foresta, imbagħad fid-direzzjoni tal-Lvant tul il-fruntiera tat-Tramuntana tal-foresta, sal-fruntiera tal-Lvant tal-gmina Huszlew, imbagħad fid-direzzjoni tat-Tramuntana tul il-fruntiera tal-Punent tal-foresta sat-triq reġjonali nru 698;
                           
                        
                              (c)
                           
                           
                              mit-Tramuntana — tul it-triq reġjonali nru 698 minn ġor-raħal ta' Rudka sar-raħal ta' Stara Kornica, inkluż l-irħula ta' Rudka, Stara Kornica u Nowa Kornica, imbagħad tul it-triq reġjonali nru 698 sal-intersezzjoni mat-triq distrettwali nru 2020 W fir-raħal ta' Wólka Nosowska.
                           
                        Il-konfini ta' din iż-żona ta' protezzjoni huma kif ġej:
                  
                              (a)
                           
                           
                              mil-Lvant — tul il-fruntiera statali: mit-triq nru 640 sal-linja tar-raħal ta' Kolonia Klukowicze,
                           
                        
                              (b)
                           
                           
                              mit-Tramuntana — mill-fruntiera statali tul it-triq Kolonia Klukowicze — Witoszczyzna, sat-triq Wilanowo — Werpol,
                           
                        
                              (c)
                           
                           
                              mill-Punent — tul it-triq Werpol — Wilanowo sat-triq nru 640 f'linja tal-intersezzjoni mat-triq Koterka — Tokary,
                           
                        
                              (d)
                           
                           
                              min-Nofsinhar — mir-raħal ta' Koterka tul it-triq nru 640 sal-fruntiera statali.
                           
                        Il-konfini ta' din iż-żona ta' protezzjoni huma kif ġej:
                  
                              (a)
                           
                           
                              mil-Lvant — mir-raħal ta' Wólka Nurzecka f'linja dritta fid-direzzjoni tal-fruntiera tal-powiat siemiatycki, imbagħad tul il-fruntiera tal-powiat siemiatycki sax-xmara Pulwa,
                           
                        
                              (b)
                           
                           
                              min-Nofsinhar — tul ix-xatt tat-Tramuntana tax-xmara Pulwa fid-direzzjoni tar-raħal ta' Litwinowicze, imbagħad mir-raħal ta' Litwinowicze tul it-triq fid-direzzjoni tar-raħal Anusin sas-sors tax-Xmara Pulwa,
                           
                        
                              (c)
                           
                           
                              mill-Punent — mit-triq Litwinowicze — Anusin (f'linja tas-sors tax-xmara Pulwa) dritt fid-direzzjoni tal-Majjistral sar- raħal ta' Siemichocze, imbagħad mill-intersezzjoni tat-toroq Anusin — Siemichocze fid-direzzjoni tat-Tramuntana sat-triq Tymianka — Nurzec, f'salib it-toroq 1 km 'il bogħod mir-raħal ta' Nurzec Kolonia,
                           
                        
                              (d)
                           
                           
                              mit-Tramuntana — mit-triq Tymianka — Nurzec f'linja dritta sar-raħal ta' Wólka Nurzecka,
                           
                        Il-konfini ta' din iż-żona ta' protezzjoni huma kif ġej:
                  
                              (a)
                           
                           
                              mil-Lvant — mir-raħal ta' Kolonia Budy f'linja dritta sar-raħal ta' Sokoli Gród, imbagħad f'direzzjoni tan-Nofsinhar sat-toroq lokali li jgħaqqdu l-irħula ta' Kulesze u Wilamówka;
                           
                        
                              (b)
                           
                           
                              min-Nofsinhar — tul it-triq lokali sar-raħal ta' Wilamówka, imbagħad f'linja dritta fid-direzzjoni tal-Punent, sar-raħal ta' Olszowa Droga;
                           
                        
                              (c)
                           
                           
                              mill-Punent — tul ix-xatt tal-Lvant tax-xmara Biebrza fid-direzzjoni tat-Tramuntana sal-fruntiera tan-Nofsinhar tal-kumpless Osowiec Twierdza;
                           
                        
                              (d)
                           
                           
                              mit-Tramuntana — mill-fruntiera tan-Nofsinhar tal-kumpless Osowiec Twierdza tul it-triq Carska Droga, imbagħad fid-direzzjoni tal-Lbiċċ sar-raħal ta' Kolonia Budy.
                           
                        
               
                  Il-15 ta' Ottubru 2016
               
            
                  Żona ta' sorveljanza
               
               
                  Iż-żona indikata hawn taħt:
                  
                               
                           
                           
                              Fil-województwo podlaskie:
                              
                                          —
                                       
                                       
                                          il-powiat hajnówka,
                                       
                                    
                                          —
                                       
                                       
                                          il-powiat białostocki,
                                       
                                    
                                          —
                                       
                                       
                                          il-powiat bielski,
                                       
                                    
                                          —
                                       
                                       
                                          il-powiat grajewski,
                                       
                                    
                                          —
                                       
                                       
                                          il-powiat łomżyński,
                                       
                                    
                                          —
                                       
                                       
                                          il-powiat M. Białystok,
                                       
                                    
                                          —
                                       
                                       
                                          il-powiat M. Łomża,
                                       
                                    
                                          —
                                       
                                       
                                          il-powiat moniecki,
                                       
                                    
                                          —
                                       
                                       
                                          il-powiat wysokomazowiecki,
                                       
                                    
                                          —
                                       
                                       
                                          il-powiat zambrowski.
                                       
                                    
                        
                               
                           
                           
                              Fil-województwo mazowieckie:
                              
                                          —
                                       
                                       
                                          il-gminy ta' Rzekuń, Troszyn, Czerwin u Goworowo fil-powiat ostrołęcki,
                                       
                                    
                                          —
                                       
                                       
                                          il-gminy ta' Korczew, Przesmyki, Paprotnia, Suchożebry, Mordy, Siedlce u Zbuczyn fil-powiat siedlecki,
                                       
                                    
                                          —
                                       
                                       
                                          il-powiat M. Siedlce,
                                       
                                    
                                          —
                                       
                                       
                                          il-gminy ta' Ceranów, Jabłonna Lacka, Sterdyń u Repki fil-powiat sokołowski,
                                       
                                    
                                          —
                                       
                                       
                                          il-powiat łosicki,
                                       
                                    
                                          —
                                       
                                       
                                          il-powiat ostrowski.
                                       
                                    
                        
                               
                           
                           
                              Fil-województwo lubelskie:
                              
                                          —
                                       
                                       
                                          il-powiat bialski.
                                       
                                    
                        
               
                  Il-15 ta' Ottubru 2016